บอก ครม.บิ๊กตู่ หนี้ประเทศทะลุ 9 ล้านล้านบาทแล้ว
คลังรายงานครม.บิ๊กตู่ หนี้ประเทศทะลุ 9 ล้านล้านบาท เนื่องจากการกู้เพื่อชดเชยขาดดุล และกู้แก้ไขปัญหาโควิด
30 พ.ย. 2564

น.ส.รัชดา ธนาดิเรก รองโฆษกรัฐบาล เปิดเผยว่าที่ประชุมคณะรัฐมนตรี (ครม.) ที่มี พลเอก ประยุทธ์ จันทร์โอชา นายกรัฐมนตรี และ รมว.กลาโหม เป็นประธาน รับทราบรายงานสถานะหนี้สาธารณะและความเสี่ยงทางการคลัง จากกระทรวงการคลัง โดยสถานะหนี้สาธารณะคงค้าง ณ เดือน ก.ย. 2564 อยู่ที่ 9.34 ล้านล้านบาท หรือ 58.15% ของจีดีพี ส่วนมากมาจากการกู้เพื่อชดเชยการขาดดุลงบประมาณ และการกู้ตาม พ.ร.ก.กู้เงินเพื่อเยียวยาและฟื้นฟูเศรษฐกิจที่ได้รับผลกระทบจากโควิดโดยการบริหารความเสี่ยงหนี้สาธารณะของประเทศ มี 4 กรอบ ประกอบด้วย1. สัดส่วนหนี้สาธารณะต้องไม่เกิน 70% ต่อจีดีพี โดย ณ สิ้นเดือนก.ย. 2564 หรือ สิ้นปีงบประมาณ 2564 สัดส่วนที่เกิดขึ้นจริงอยู่ที่ 58.15% ของจีดีพี2. สัดส่วนภาระหนี้สาธารณะต่อรายได้ประจำปีงบประมาณกำหนดไว้ไม่เกิน 35% ปัจจุบันอยู่ที่ 32.27%3. สัดส่วนหนี้สาธารณะต่อเงินตราต่างประเทศต้องไม่เกิน 10% ปัจจุบันอยู่ที่ 1.8%4. สัดส่วนหนี้สาธารณะที่เป็นเงินตราต่างประเทศต่อรายได้สินค้าและบริการส่งออก ต้องไม่เกิน 5% ปัจจุบันอยู่ที่ 0.06%"ความเสี่ยงด้านการคลังพบว่า การบริหารหนี้สาธารณะของประเทศยังอยู่ในกรอบที่กำหนดไว้ทุกกรอบที่กำหนดไว้" น.ส.รัชดา กล่าว